Vandėja (departamentas)

Vandėja (pranc. La Vendée, puatjė-sentonžų tarme – Vendàie) – Prancūzijos departamentas šalies vakaruose, Luaros krašto regione, pavadintas pagal to paties pavadinimo upę. Administracinis centras – La Rošas. Departamente 3 apskritys, 31 kantonas, 32 municipaliniai susivienijimai ir 282 komunos. Plotas – 7 015 km². Istorija Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Puatu provincijos dalyje, prijungus Nuarmutjė salą ir 16 Bretanės komunų. Pirmuoju administraciniu centru buvo Fontenė. Vandėjos valstiečiai, karaliaus šalininkai 1791 m. rugpjūčio mėn. pradėjo priešintis revoliucijai, kilo Vandėjos karai, kuriuose kontrrevoliuciją palaikė Anglija. 1793 m. kovo 10 d. maištas kilo visoje Atlanto pakrantėje, išsiplėtė į pietus nuo Luaros ir apėmė 2/3 Prancūzijos. Jakobinai, atėję į valdžią 1793 m. birželio mėn. paskelbė agrarinius dekretus, kurie nuramino valstiečius ir sumažino maištininkų gretas. Tačiau Vandėja dar ilgai priešinosi ir vėl bandė maištauti 1799, 1815 ir 1832 m. Napoleonas krašto administraciniu centru 1804 m. paskelbė La Rošą. Geografija Vandėjos departamentas ribojasi su Atlanto Luaros, Meno ir Luaros, De Sevro, Pajūrio Šaranto departamentais ir Atlanto vandenynu. Pagrindiniai miestai La Rošas (La Roche-sur-Yon) – 50 500 gyventojų (1999 m.) Fontenė (Fontenay-le-Comte) – 15 667 gyventojai Le Sablis (Les Sables-d’Olonne) – 39 900 gyventojų Sent Ileras (Saint-Hilaire – de-Riez) – 21 100 gyventojų Šalanas (Challans) – 16 132 gyventojai Erbjė (Les Herbiers) – 14700 gyventojų Montegiu (Montaigu) – 13500 gyventojų Lusonas (Lucon) – 9640 gyventojų Klimatas Klimatas okeaninis, švelnus, įtakos turi Atlanto vandenynas. Netgi žiemą lietaus būna mažai. Vasaros vidutinė temperatūra siekia 30 laipsnių C. Ekonomika Departamente išplėtotas žemės ūkis, nors gyventojų dauguma (58,5 %) jau dirba trečiajame sektoriuje. Pramonėje dirba 33,1 % dirbančiųjų. Pasaulyje garsėja Bénéteau S.A. gaminami pramoginiai laivai. Vandėjos žvejai pagauna didžiąją dalį sardinių. Šiame sektoriuje užimti 1400 jūrininkų ir 4000 kranto darbininkų. Turizmas Vandėja užima antrą vietą Prancūzijoje pagal priimamų turistų skaičių – daugiau, kaip 2 mln. per metus. 250 km Atlanto pakrantėje įsikūrę per 140 pliažų. Rytinėje dalyje turistus traukia parkai ir pilys. Politika Departamentui Prancūzijos senate atstovauja Filipas Darnišas ir Brunas Retajo (abu MPF) ir Žanas Klodas Merseronas (UDF), Atstovų rūmuose – 5 nariai. Generalinę tarybą sudaro 31 narys, kurie renkami kas trejus metus šešerių metų kadencijai. Net 25 jų atstovauja dešiniosioms partijoms. Apskritys Žmonės Žoržas Benžamenas Klemanso (1841–1929) – žurnalistas ir politikas Žanas Mari de Latras de Tasinji (1889–1952) – Prancūzijos maršalas Nuorodos Prancūzijos regionai ir departamentai Prefektūra Archyvuota kopija 2007-01-15 iš Wayback Machine projekto. Generalinė taryba Fotopanorama Archyvuota kopija 2006-06-26 iš Wayback Machine projekto.